CELEX: C2005/132/39
Language: fi
Date: 2005-05-28 00:00:00
Title: Asia C-172/05 P: O. Mancinin 15.4.2005 tekemä valitus Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-137/03, O. Mancini vastaan Euroopan yhteisöjen komissio, 3.2.2005 antamasta tuomiosta

28.5.2005   
            
            
               FI
            
            
               Euroopan unionin virallinen lehti
            
            
               C 132/21
            
         O. Mancinin 15.4.2005 tekemä valitus Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-137/03, O. Mancini vastaan Euroopan yhteisöjen komissio, 3.2.2005 antamasta tuomiosta
   (Asia C-172/05 P)
   (2005/C 132/39)
   Oikeudenkäyntikieli: ranska
   O. Mancini on valittanut 15.4.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (neljäs jaosto) asiassa T-137/03, O. Mancini vastaan Euroopan yhteisöjen komissio, 3.2.2005 antamasta tuomiosta.
   Valittaja vaatii, että yhteisöjen tuomioistuin
   
               —
            
            
               ottaa valituksen tutkittavaksi ja toteaa sen perustelluksi,
            
         
               —
            
            
               kumoaa Euroopan yhteisöjen ensimmäisen oikeusasteen tuomioistuimen asiassa T-137/03, Mancini vastaan komissio, 3.2.2005 antaman tuomion.
            
         Valittaja vaatii myös, että yhteisöjen tuomioistuin itse ratkaisee riidan ja hyväksyy kantajan asiassa T-137/03 alun perin esittämät vaatimukset siitä, että
   
               —
            
            
               kumotaan nimittävän viranomaisen 28.6.2002 tekemä päätös olla hyväksymättä valittajan hakemusta asiantuntijalääkärin toimeen lääkäripalvelujen yksikössä Brysselissä hallinnon pääosastossa B8,
            
         
               —
            
            
               kumoaa valittajan valituksen hylkäämisestä tehdyn nimenomaisen päätöksen; valitus oli tehty henkilöstösääntöjen 90 artiklan 2 kohdan mukaisesti 29.7.2002 ja se hylättiin 23.1.2003 tehdyllä ja 27.1.2003 valittajalle tiedoksi annetulla nimenomaisella päätöksellä,
            
         
               —
            
            
               kumoaa Dolmansin nimityksen asiantuntijalääkärin toimeen, mikä on johtanut erityisesti avointa tointa koskevan valittajan hakemuksen hylkäämisen,
            
         
               —
            
            
               velvoittaa valituksen vastapuolen maksamaan valittajalle oikeuden ja kohtuuden mukaiseksi arvioidun 15 000 euron määrän vahingonkorvauksena tälle aiheutuneesta henkisestä ja urakehityksen vahingosta,
            
         
               —
            
            
               velvoittaa valituksen vastapuolen joka tapauksessa korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Valitusperusteet koskevat yhteisöjen tuomioistuimen perussäännön 58 artiklan mukaisesti asian käsittelyssä yhteisöjen ensimmäisen oikeusasteen tuomioistuimessa tapahtunutta oikeudenkäyntivirhettä, joka on hakijan edun vastainen, tai yhteisöjen ensimmäisen oikeusasteen tuomioistuimessa tapahtunutta yhteisön oikeuden rikkomista.